open-index/open-wikipedia-markdown huggingface dataset:
Valerijonas Derkintis

**Valerijonas Derkintis** (1904 m. rugsėjo 15 d. Ketūnų kaime, Telšių apskritis – 1979 m. kovo 5 d. Vilniuje) – aktorius.

## Biografija

## Mokslai ir studijos

* 1928–1931 m. Valstybės teatro Vaidybos mokykla, Konstantino Glinskio kursas.

## Aktorinė veikla teatre

* 1931–1935 m. Valstybės teatro Šiaulių skyrius;
* 1935–1939 m. Valstybės teatro Klaipėdos skyrius;
* 1940–1966 m. Vilniaus valstybiniame teatras.

## Filmografija
* 1953 – Pikelis – Aušra prie Nemuno, rež. Aleksandras Faincimeras
* 1957 – Kol nevėlu..., rež. Julijus Fogelmanas, Vytautas Žalakevičius
* 1958 – Varpininkas Bandza – Kalakutai, rež. Vytautas Mikalauskas
* 1959 – Petro tėvas – Adomas nori būti žmogumi, rež. Vytautas Žalakevičius
* 1972 – Tadas Blinda, rež. Balys Bratkauskas
* 1975 – Sargas Baltramiejus – Sadūto tūto, rež. Almantas Grikevičius.

## Šaltiniai
Viktoras Dineika

**Viktoras Dineika** (1900 m. sausio 1 d. Rygoje – 1968 m. rugsėjo 25 d. Vilniuje) – Lietuvos teatro aktorius, režisierius.

## Biografija
Gimė Vinco Dineikos ir Elžbietos Gaigalaitės-Dineikienės šeimoje.Brolis Karolis Dineika. 1916–1918 m. m. lankė Juozo Vaičkaus privačią dramos studiją Peterburge.

## Aktorinė veikla

1918–1921 m. J. Vaičkaus Skrajojamojo teatro aktorius Peterburge, Vilniuje, Kaune.1920–1922 m. Lietuvių meno kūrėjų draugijos Dramos vaidyklos aktorius. 1924 m. kartu su A. Vanagaičiu, J. Dikiniu bei J. Olšausku Estrados trupės „Dzimdzi drimdzi“ įkūrėjas, 1924–1926 m. su ja gastroliavo JAV lietuvių kolonijose. 1926–1940 m. Kauno estradinės grupės „Linksmieji broliai“ dalyvis. 1926–1949 m. Valstybės teatro aktorius ir režisierius. 1944–1949 m. Kauno dramos teatro vyr. režisierius, vaidybos studijos vadovas.

1949–1968 m. Lietuvos kino studijos meninių filmų dubliažo režisierius, įgarsino apie 150 pilnametražių meninių filmų.

Dainavo operetėse. Parašė dramą „Baltakė“ (1922 m.), pjesių radijo teatrui.

## Svarbesni vaidmenys
* Fabricijus (Karlas Goldonis. Mirandolina 1924 m.),
* Valeras (Moljeras. Tartiufas 1926 m.),
* Chlestakovas (Nikolajus Gogolis. Revizorius 1933 m.),
* Juokdarys (Viljamas Šekspyras. Dvyliktoji naktis 1933 m., Karalius Lyras 1937 m.),

## Režisuoti spektakliai

* Borisas Lavreniovas. Lūžis (1941 m., su B. Dauguviečiu ir S. Čaikausku),
* Sofija Kymantaitė-Čiurlionienė. Didžioji mugė (1944 m.),
* Ričardas Brinslis Šeridanas. Klaidų naktis (1946 m.),
* Karlas Goldonis. Žaismingas nuotykis (1948 m.).

## Visuomeninė veikla
1920–1923 m. Lietuvių meno kūrėjų draugijos Dramos sekcijos sekretorius bei teatro sekcijos narys.

## Šaltiniai
Vladas Fedotas-Sipavičius

**Vladas Fedotas-Sipavičius, Sipaitis** (1904 m. gruodžio 24 d. Jaušyčiai, Varnių valsčius – 1992 m. vasario 24 d. Vilnius) – Lietuvos aktorius, režisierius, baleto šokėjas.

## Biografija
Gimė rusų inžinieriaus Fedotovo ir operos dainininkės Liudos Sipavičiūtės šeimoje.
Pirmojo pasaulinio karo metais su tėvais išvyko į Rusiją, 1912–1919 m. mokėsi realinėje mokykloje Maskvoje, privačiose baleto, tapybos ir skulptūros, Maskvos F. Koršo dramos teatro studijose.

1922 m. grįžo į Lietuvą. 1922–1923 m. Telšių gimnazijos mokytojas, Liaudies mokytojų padėjėjų kursų, Telšių mokytojų seminarijos dėstytojas, dėstytojas. 1949 m. sovietinės valdžios suimtas ir ištremtas į Sibirą, grįžo 1956 m.
Po 1956 m. – Kauno Juozo Gruodžio muzikos mokyklos, Vilniaus valstybinio pedagoginio instituto dėstytojas.

## Meninė veikla
Iki 1922 m. Maskvos F. Koršo dramos teatro studijos teatro aktorius. 1924–1936 m. – Valstybės teatro režisierius, aktorius, baleto artistas, be to, 1931–1934 m. – Šaulių sąjungos Eksperimentinio dramos teatro-studijos (Kaunas), įkūrėjas ir vadovas. 1936 m. – Pirmosios Kauno dramos studijos įkūrėjas ir vadovas.

1936–1939 m. Valstybės teatro Klaipėdos skyriaus aktorius ir režisierius, 1936 m. Marionečių teatro režisierius, 1939–1942 m. Valstybės teatro Šiaulių skyriaus, režisierius, 1943 m. – Valstybės teatro Šiaulių skyriaus Naujojo muzikinio teatro operetės įkūrėjas, režisierius ir aktorius.

1944 m. – Kauno muzikinės komedijos teatro operetės režisierius, 1946–1949 m. – Kauno valstybinio dramos teatro aktorius, dailininkas, 1949 m. – Kauno jaunojo žiūrovo teatro režisierius. Po 1956 m. – Kauno ir Vilniaus saviveiklinių kolektyvų vadovas, Senamiesčio teatro Vilniuje aktorius.

## Filmografija
* 1931 m. – Onytė ir Jonelis, režisierius ir aktorius.
* 1972 m. – Herkus Mantas. Kronikininkas. Rež. Marijonas Giedrys
* 1981 m. – Arkliavagio duktė. Rež. Algimantas Puipa
* 1981 m. – Amerikietiška tragedija. Rež. Marijonas Giedrys
* 1991 m. – Ir ten krantai smėlėti. Rež. Algimantas Puipa.

## Bibliografija
*Švitrigailos* slapyvardžiu parašytos pjesės:
* Sniego karalaitė;
* Viešnia;
* Gaudeamus;
* Ponas užkurys;
* Mažasis karžygys;
* Tėviškės žemėje.
Juozas Grybauskas

**Juozas Grybauskas** (1906 m. rugpjūčio 17 d. Kelmėje – 1964 m. birželio 17 d. Vilniuje) – Lietuvos aktorius, režisierius, teatrologas.

## Biografija
1925–1931 m. studijavo Lietuvos universiteto (nuo 1930 m. VDU) Humanitarinių mokslų fakultete, lankė Balio Sruogos vadovaujamą teatro seminarą. 1931 m. su kitais įkūrė studentų teatrą „Stedra“ ir darbininkų klubo „Viltis“ teatro grupę. 1932 m. baigė Valstybės teatro vaidybos mokyklą.

1933 m. Valstybės teatro aktorius. 1933–1934 m. Lietuvos teatro draugijos organizatorius, pirmininkas. Vienas Jaunųjų teatro (veikė 1933–1934 m.) kūrėjų. 1935–1938 m. Valstybės teatro Klaipėdos skyriaus aktorius. 1938–1939 m. Klaipėdos radiofono darbuotojas.

1940 m. Valstybės teatro direktorius. 1944–1945 m. Vilniaus dramos teatro direktorius, meno vadovas. 1947–1954 m. LSSR operos ir baleto teatro vyriausiasis režisierius (1947–1948 m., 1953–1955 m. ir direktorius), nuo 1954 m. režisierius. 1951–1954 m. LSSR teatro draugijos valdybos pirmininkas.

## Įvertinimas
* 1950 m. Stalino premija
* 1952 m. Stalino premija
* 1954 m. LTSR nusipelnęs meno veikėjas
* 1964 m. LSSR liaudies artistas

## Šaltiniai
Juozas Gustaitis

**Juozas Gustaitis** (1912 m. balandžio 17 d. Londone, Jungtinė Karalystė – 1990 m. liepos 11 d. Vilniuje) – Lietuvos aktorius, režisierius.

## Biografija
1929–1932 m. mokėsi Valstybės teatro vaidybos mokykloje (Andriaus Olekos-Žilinsko kursas). Nuo 1932 m. dirbo Valstybės teatre. 1933–1934 m. vaidino Jaunųjų teatre, jam iširus, 1934 m. išvyko į JAV, kur lankė privačią A. Gudman vaidybos mokyklą. 1935 m. vaidino Valstybės teatre (nepilną sezoną). 1936 m. atvyko į Londoną, mokėsi Dartington Hall Michailo Čechovo studijoje pietų Anglijoje. 1936–1940 m. vaidino Valstybės teatre.

1940–1946 m. Vilniaus valstybinio dramos teatro aktorius, režisierius. 1946–1949 m. pirmasis Klaipėdos muzikinės komedijos teatro vyr. režisierius. 1949–1952 m. Kauno valstybinio muzikinio dramos teatro vyr. režisierius. 1952–1964 m. LSSR operos ir baleto teatro vyr. režisierius, 1964–1972 m. režisierius. 1953–1956 m. ir nuo 1962 m. LSSR konservatorijos dėstytojas.

Parašė pjesę „Obelys žydės“ (su Juozu Chlivicku, pastatyta ir išleista 1949 m.), libretus Antano Račiūno operai „Marytė“, Vytauto Klovos operoms „Vaiva“ ir „Duktė“.

## Įvertinimas
* 1952 m. LTSR nusipelnęs meno veikėjas
* 1959 m. LSSR liaudies artistas

## Šaltiniai
Vaclovas Ivanauskas

**Vaclovas Ivanauskas** (1910 m. rugsėjo 27 d. Simne – 1982 m. spalio 21 d. Kaune (kitais duomenimis – Klaipėdoje) – lietuvių teatro aktorius.

## Biografija

### Mokslai ir studijos

* 1931 m. Eksperimentinė dramos studija (Kaunas);
* 1932 m. privati J. Vaičkaus kino ir teatro studija;
* 1932–1933 m. privati A. Olekos-Žilinsko dramos studija.

### Aktorinė veikla

* 1933–1934 m. Jaunųjų teatras;
* 1935–1939 m. Valstybės teatro Klaipėdos skyrius;
* 1940–1944 m. Vilniaus valstybinis teatras;
* 1944–1950 m. Šiaulių dramos teatras;
* 1950–1954 m. Klaipėdos muzikinės dramos teatras;
* 1954–1959 m. Kauno jaunojo žiūrovo teatras;
* 1959–1962 m. Marijampolės dramos teatras;
* 1965–1970 m. Šiaulių dramos teatras.

### Pedagoginė veikla

* Nuo 1971 m. Marijampolės kultūros mokykla, režisūros ir vaidybos meistriškumo dalykų dėstytojas.

## Išnašos
Galina Jackevičiūtė

**Galina Jackevičiūtė-Morkuvienė, Preikšienė** (1911 m. kovo 14 d. Peterburge – 1989 m. kovo 17 d. Vilniuje) – Lietuvos teatro aktorė. Sūnus – žurnalistas, kino scenaristas Pranas Morkus.

## Biografija
Gimė karininko Prano Jackevičiaus šeimoje. Boriso Dauguviečio mokinė.

### Mokslai ir studijos
* 1930–1933 m. Valstybės teatro Vaidybos mokykla, Boriso Dauguviečio kursas.

## Aktorinė veikla
* 1932–1939 m. Valstybės teatro Šiaulių skyrius
* 1932–1939 m. Valstybės teatro Klaipėdos skyrius
* 1939–1940 m. Valstybės teatro Šiaulių skyrius
* 1940–1962 m. Vilniaus valstybinis teatras
Gražina Jakavičiūtė-Šaltenienė

**Gražina Jakavičiūtė-Šaltenienė** (1907 m. sausio 28 d. Rygoje – 1995 m. sausio 2 d. Vilniuje) – aktorė.

### Mokslai ir studijos

* 1928–1931 m. Valstybės teatro Vaidybos mokykla, Konstantino Glinskio kursas.

### Aktorinė veikla

* 1931–1932 m. Valstybės teatras;
* 1932–1935 m. Valstybės teatro Šiaulių skyrius;
* 1935–1939 m. Valstybės teatro Klaipėdos skyrius;
* 1939–1942 m. Valstybės teatro Šiaulių skyrius;
* 1942–1943 m. Vilniaus miesto teatras;
* 1943–1945 m. Vaidilos teatras;
* 1945–1967 m. Vilniaus valstybinis dramos teatras.

## Šaltiniai

* L. Peleckis / Baltas lapas – lyg altorius / Varpai / pp. 242–247 / ISBN 9986-499-25-9 (1995)
Stepas Jukna

**Stepas Jukna** (1910 m. rugsėjo 2 d. Raseiniuose – 1977 m. kovo 28 d. Vilniuje) – aktorius.

## Biografija

### Mokslai ir studijos

* Alytaus gimnazija
* 1928–1931 m. Valstybės teatro Vaidybos mokykla, Konstantino Glinskio kursas.

### Aktorinė veikla

* 1931–1935 m. Valstybės teatro Šiaulių skyrius
* 1935–1936 m. Valstybės teatro Klaipėdos skyrius
* 1936–1940 m. Valstybės teatras
* Nuo 1940 m. iki mirties Vilniaus valstybinis teatras.

Ryškiausi vaidmenys teatre – Edgaras („Karalius Lyras“), Mortimeras („Marija Stiuart“), Gajevas („Vyšnių sodas“), Jakovas Bardinas („Priešai“), Bretas („Gilios šaknys“), Didžkus („Kalvio Ignoto teisybė“), Dzeržinskis ir Zabelinas („Kremliaus kurantai“), Astrovas („Dėdė Vania“), Abramas Vulfsonas („Siuvėjų dienos Silmačiuose“).

1970 m. suteiktas LTSR liaudies artisto garbės vardas.

## Filmografija
* 1959 – Alšėnas, Julius Janonis, rež. Balys Bratkauskas, Vytautas Dabašinskas
* 1961 – Stankus, Kanonada, rež. Arūnas Žebriūnas, Raimondas Vabalas
* 1966 – Naktys be nakvynės, rež. Algirdas Araminas, Gediminas Karka
* 1970 – Milos patėvis, Bomono kaliniai, rež. Jurijus Lysenka, A. Dovženkos kino studija
* 1971 – Vilkauskas, Žaizdos žemės mūsų, rež. Marijonas Giedrys
* 1972 – Vienuolis, Herkus Mantas, rež. Marijonas Giedrys
* 1975 – Duaitas Sendersonas, Smokas ir Mažylis, rež. Raimondas Vabalas, Algirdas Šemeškevičius
* 1976 – Ilga kelionė prie jūros, rež. Algirdas Araminas
* 1976 – Favoritas, rež. Vasile Breskanu, Moldova – film
* 1976 – Portje Haris, Seklio Kalio nuotykiai, rež. Arūnas Žebriūnas.

## Šaltiniai
Romualdas Juknevičius

**Romualdas Juknevičius** (1906 m. spalio 18 d. Peterburge – 1963 m. balandžio 13 d. Vilniuje) – režisierius, aktorius. Žmona – aktorė Ona Knapkytė.

## Biografija

### Mokslai ir studijos

* 1921–1926 m. Kauno aukštesnioji komercijos mokykla;
* 1926–1929 m. Lietuvos universitetas, Humanitarinių mokslų fakultetas, Balio Sruogos teatro seminaras;
* 1929–1932 m. Valstybės teatro Vaidybos mokykla, A. Olekos-Žilinsko kursas;
* 1934–1936 m. Maskvos teatrai, režisieriaus stažuotės.

### Aktorinė ir režisūrinė veikla

* 1933–1934 m. Jaunųjų teatras, aktorius ir režisierius;
* 1936–1939 m. Valstybės teatro Klaipėdos skyrius, režisierius;
* 1939 m. Valstybės teatras, režisierius;
* 1940–1963 m. Vilniaus valstybinis teatras, režisierius;
* 1946–1948 m. Žemaičių dramos teatro vadovas

### Režisūrinė veikla

* Klaipėdos dramos teatras, režisierius;
* Kauno dramos teatras, režisierius;
* Lietuvos dramos teatras, režisierius

### Filmografija
* 1956 – Ignotas grįžo namo, rež.
* 1959 – Pulkininkas – Julius Janonis, rež. Balys Bratkauskas, Vytautas Dabašinskas.

## Nuorodos
* Lietuvos literatūros ir meno archyvas: paroda „Režisieriui ir aktoriui Romualdui Juknevičiui - 100 “
Algirdas Jakševičius

**Algirdas Jakševičius** (1908 m. kovo 25 d. Sidabrave, Panevėžio apskr. – 1941 m. gegužės 30 d. Kaune) – Lietuvos teatro režisierius, aktorius, pedagogas.

## Biografija
Brolis Vytautas Alantas, žmona Monika Mironaitė. 1926–1929 m. mokėsi Kauno meno mokyklos skulptūros klasėje, 1929–1932 m. – Valstybės teatro Vaidybos mokyklos, A. Olekos-Žilinsko kurse. 1935–1936 m. stažavosi J. Vachtangovo teatre Maskvoje, 1937 m. – A. Olekos-Žilinsko vaidybos studijoje Niujorke ir Niujorko universitete, JAV.

1937–1940 m. Vytauto Didžiojo universiteto teatro studijos vadovas ir režisierius. Pastatė 3 vienveiksmius spektaklius. 1940–1941 m. Vilniaus universiteto dėstytojas, dėstė vaidybos sistemą, dirbo Vilniaus valstybinio, Vaidilos teatrų režisieriumi, šio – ir meno vadovu.

1932–1935 m. ir 1937–1940 m. Valstybės teatro 1933–1934 m. Jaunųjų teatro aktorius. 1938 m. išvertė K. Stanislavskio knygą „Aktoriaus saviruoša“.

### Vaidmenys
* Zbignievas Olesnickis – Balys Sruoga. Milžino paunksmė, 1934 m.
* Feginas – Oliveris Tvistas, pagal Č. Dikensą, 1934 m.
* Gesleris – Frydrichas Šileris. Vilhelmas Telis, 1935 m.
* Hanefeldas – Gerhartas Hauptmanas. Prieš saulėlydį, 1939 m. 

### Pastatymai
1938 m. Valstybės teatre pastatė J. O'Nylo dramą „Marko milijonai“. Spektaklis pasižymėjo raiškiu teatrališkumu, tikslia, apgalvota scenine forma.

## Šaltiniai
Kazys Jurašunas

**Kazys Jurašunas** (1900 m. vasario 8 d. Kaune – 1975 m. kovo 31 d. Kaune) – aktorius.

## Biografija

### Mokslai ir studijos

* Kauno „Saulės“ draugijos mokykla;
* Jekaterinoslavlio ir Charkovo gimnazija;
* 1918 m. Juozo Vaičkaus vaidybos mokykla;
* 1920–1923 m. Kauno muzikos mokyklos smuiko klasė;
* 1926–1929 m. Valstybės teatro Vaidybos mokykla, kurso vadovas Borisas Dauguvietis.

### Aktorinė veikla

* 1919–1920 m. J. Vaičkaus vaidybos mokyklos Skrajojamajamasis teatras;
* 1928–1931 m. ir 1935–1940 m. Valstybės teatras;
* 1931–1935 m. Valstybės teatro Šiaulių skyrius;
* 1940–1941 m. Vilniaus valstybinis teatras.

### Režisūrinė ir vadovaujanti veikla

* 1941–1948 m. Kauno jaunojo žiūrovo teatras, meno vadovas;
* 1948–1962 m. Kauno valstybinis dramos teatras;
Kazys Juršys

**Kazys Juršys** (1897 m. sausio 16 d. Tauragnuose – 1967 m. birželio 11 d. Klaipėdoje) – aktorius.

## Biografija

### Mokslai ir studijos

* 1914 m. Utenos gimnazija, baigtos aštuonios klasės;
* 1919–1922 m. Antano Sutkaus vaidybos mokykla Kaune.

### Aktorinė veikla

* 1919 m. ir 1923–1925 m. Tautos teatras;
* 1920–1925 m. Vilkolakio teatras, aktorius;
* 1925 m. Klaipėdos krašto mėgėjų teatras;
* 1926–1939 m. Valstybės teatras, aktorius;
* 1939–1940 m. Valstybės teatro Šiaulių skyrius.

### Režisūrinė veikla

* 1937–1939 m. Valstybės teatras;
* 1939–1940 m. Valstybės teatro Šiaulių skyrius;
* 1940–1949 m. Valstybės teatro Šiaulių skyrius, vyriausiasis režisierius ir studijos vadovas;
* 1949–1960 m. Klaipėdos muzikinės dramos teatras.

### Pedagoginė veikla

* Tauragnų pradžios mokykla, mokytojas;
* Nuo 1923 m. A. Sutkaus vaidybos mokykla Kaune, Lietuvos teatro istorijos dėstytojas.
Henrikas Kačinskas

**Henrikas Kačinskas** (1903 m. sausio 23 d. Viduklėje, Raseinių apsk. – 1986 m. rugsėjo 28 d. Sunny Hilse, Floridoje, JAV) – aktorius, Liaudies Seimo narys.

## Biografija

* 1944 m. pasitraukė į Vokietiją;
* 1949 m. išvyko į JAV.

### Mokslai ir studijos

* 1914–1918 m. Bronicų gimnazija, (Rusija);
* 1922–1924 m. Antano Sutkaus vaidybos mokykla.

### Aktorinė veikla

* 1918–1922 m. mėgėjiška teatrinė veikla;
* 1923–1925 m. Tautos teatras;
* 1923–1925 m. Vilkolakio teatras;
* 1926–1936 m. Valstybės teatras;
* 1936–1938 m. Valstybės teatro Klaipėdos skyrius;
* 1938–1940 m. Valstybės teatras;
* 1940–1944 m. Vilniaus valstybinis teatras;
* 1944 m. Detmoldo, Augsburgo (Vokietija) tremtinių dramos kolektyvai;
* 1949 m. Niujorko rusų dramos teatras.

### Vadovo veikla

* 1949 m. Bostono dramos studija, vadovas.

### Pedagoginė veikla

* 1918–1922 m. Lietuvos provincijos miesteliai, mokytojas.
Elena Kalinaitė

**Elena Kalinaitė-Gučienė, Mažeikienė** (1912 m. kovo 14 d. Kaune – 1980 m. vasario 20 d. Vilniuje) – aktorė.

## Biografija

### Mokslai ir studijos

* 1929 – 1932 m. Valstybės teatro Vaidybos mokykla, A. Olekos-Žilinsko kursas.

### Aktorinė veikla

* 1933 – 1934 m. Jaunųjų teatras;
* 1934 – 1937 m. Valstybės teatras;
* 1937 – 1939 m. Valstybės teatro Klaipėdos skyrius.
Inversija

Matematikoje **inversija** – loginis veiksmas, kurį atlikus esama loginė reikšmė pakeičiama priešinga. Jis žymimas sutartiniu ženklu *not* („ne“), kai kada šauktuku (!) arba (specifiniais atvejais, bitų inversija) tilde (~).

Inversijos operacija visada turi tik vieną argumentą.

## Šaltiniai

## Nuorodos
* Konjunkcija
* Disjunkcija
Raguvėlė

**Raguvėlė** – kaimas Anykščių rajono savivaldybės šiaurės vakariniame pakraštyje, 18 km į šiaurės vakarus nuo Troškūnų, prie kelio . Seniūnaitijos centras. Stovi medinė Raguvėlės Šv. diakono Stepono bažnyčia (pastatyta 1796 m., liaudies klasicizmo stiliaus), yra Raguvėlės pagrindinė mokykla, biblioteka (nuo 1950 m.), klasicistinis Raguvėlės dvaras su parku, kabamuoju tiltu. Už kelio tilto pakeliui į Raguvą stovi Komarų koplyčia-mauzoliejus.

## Geografija

Per Raguvėlę teka Juosta. Iš šiaurinės ir pietinės pusių supa miškai, šiaurinėje Rekstino miškas, pietinėje Noriškių miškas. Taip pat pietinėje dalyje yra nedidelis miškelis vadinamas Kalnuočiai.

Centrinėje miestelio dalyje yra parkas. Raguvėlės centre išsidėstęs Komarų dvaro pastatų kompleksas, šiaurinėje dalyje gyvenamieji namai, o pietinėje ūkinių pastatų kompleksas.

## Istorija

XVIII a. pabaigoje pastatyti Komarų dvaro rūmai.

Antrojo pasaulinio karo metu Raguvėlės pradžios mokyklos dvi klasės buvo įrengtos mokyklai pritaikytame mūriniame pastate (netoli gyvenvietės kapinių). Šių klasių bendras plotas – 82,5 m². Pastato antrame aukšte dar buvo trijų kambarėlių (jų plotas – 38 m²) butas mokytojui Antanui Žilėnui su žmona Albina (taip pat mokytoja) ir virtuvės. Trečioji patalpa (plotas 48,5 m²) vaikų mokymui buvo nuomojama Komaro dvare (kumetyno pastate). Mokykla turėjo telefoną. Mokyklai priklausė 3 ha žemės sklypas.

Apie 1900 m. pastatyta Raguvėlės siaurojo geležinkelio stotis. 1943 m. rudenį Raguvėlės pradžios mokykloje mokėsi 115 moksleivių. Sovietmečiu buvo tarybinio ūkio centrinė gyvenvietė.

|}

## Gyventojai

### Žymūs žmonės
* Vladislovas Komaras (1910–1944) – dvarininkas, karininkas

## Galerija

Vaizdas:Raguvele.jpg|Ženklas
Vaizdas:Raguvėlė (Troškūnų sen.).JPG|Pagrindinė gatvė
Vaizdas:Raguvėlė, pastatas centre - užvažiuojamieji namai.JPG|Buvę užvažiuojamieji namai gyvenvietės centre
Vaizdas:komaru dvaras raguveleje.jpg|Raguvėlės dvaras


## Šaltiniai

* 
*
Disjunkcija

**Disjunkcija** ( – atskyrimas) – loginis veiksmas, reiškiamas jungtimi ar / arba. Naujas sudėtinis teiginys bus klaidingas tik tada, kai klaidingi **visi** jį sudarantys teiginiai. Visais kitais atvejais jis teisingas.

Teiginių *p* ir *q* disjunkcija žymima p\lor q ir skaitoma „p arba q“.

Programavime teiginių sujungimo jungtuku „arba“ veiksmas vadinamas disjunkcija ir žymimas sutartiniu žodžiu „or“ arba simboliais |, ||.

## Galimos disjunkcijos reikšmės (sujungiant du teiginius x ir y)

Disjunkcijos reikšmė lygi *klaidinga* tiktai tuo atveju, kai abiejų argumentų reikšmės yra *klaidinga*. Kitais atvejais disjunkcijos reikšmė lygi *teisinga*.

## Taip pat skaitykite
* Inversija
* Konjunkcija

## Šaltiniai
Edvardas Kaštaunas

**Edvardas Kaštaunas** (1911 m. sausio 14 d. Taujėnuose, Ukmergės apsk. – ????) – aktorius.

## Biografija
Tėvas Antanas Kaštaunas – vaistininkas. Turėjo vaistinę Stukuose, Ukmergės apsk. Motina feldšerė.
Edvardas augo su trimis seserimis – Zofija, Alina, Marija, ir dviem broliais – Boleslovu ir Julianu.

### Mokslai ir studijos

* Komercijos mokykla Kaune;
* 1929–1932 m. Valstybės teatro Vaidybos mokykla, A. Olekos-Žilinsko kursas.

### Aktorinė veikla

* 1932 m. Valstybės teatras;
* 1933–1934 m. Jaunųjų teatras;
* Valstybės teatras;
* Valstybės teatro Klaipėdos skyrius;
* 1943 m. Vilniaus miesto teatras.
Karo pabaigoje emigravo į Ameriką. Mirė emigracijoje. Mirties data nežinoma.
Aleksandras Kernagis

**Aleksandras Kernagis** (1911 m. rugsėjo 9 d. Svirnuose, Kavarsko valsčius – 1980 m. gegužės 12 d. Kaune) – Lietuvos aktorius, teatro režisierius, dramaturgas.

## Biografija
Baigė Kėdainių pradžios mokyklą, 1930 m. Kėdainių gimnaziją, 1933 m. Valstybės teatro vaidybos mokyklą, Boriso Dauguviečio kursą. 1938–1940 m. studijavo teisę Vytauto Didžiojo universitete, 1940–1942 m. Vilniaus universitete.

1933–1934 m. Jaunųjų teatro, 1934–1940 m. Valstybės teatro, 1940–1941 m. Vilniaus dramos teatro aktorius. 1941–1943 m. Vilniaus skrajojamo Vaidilos teatro aktorius, režisierius ir meno vadovas. 1943–1980 m. LSSR valstybinio dramos teatro aktorius ir režisierius. Palaidotas Vilniuje.

## Kūryba

### Aktorinė veikla
Vaidybai būdinga aštri forma. Sukūrė daugiausia charakterinių vaidmenų, svarbiausi:
* 1934 m. Andrius – Kazys Inčiūra, „Vincas Kudirka“
* 1936 m. Bronys – Kazys Inčiūra, „Gimtoji žemė“
* 1937 m., 1945 m. Trofimovas – Antonas Čechovas, „Vyšnių sodas“
* 1938 m. Čiujinas – Eugene O'Neill, „Marko milijonai“
* 1940 m. Dančis, Barendas – Herman Hejermans, „Viltis“
* 1946 m. Sincovas – Maksimas Gorkis, „Priešai“
* 1956 m. Jagminas – Balys Sruoga, „Apyaušrio dalia“
* 1972 m. Mileris – Frydrichas Šileris, „Klasta ir meilė“
* 1979 m. Tarnovskis – Balys Sruoga, „Milžino paunksmė“

### Režisūrinė veikla
* 1948 m. Juozas Baltušis, „Gieda gaideliai“
* 1949 m. Carlo Goldoni, „Dviejų ponų tarnas“ (vaidino Trufaldiną)
* 1950 m. Aleksandras Ostrovskis, „Bekraitė“
* 1956 m. Alfonsas Bieliauskas, „Egzaminas“
* 1961 m. Viljamas Šekspyras, „Daug triukšmo dėl nieko“

### Filmografija
* 1962 m. Duobkasys. Svetimi, rež. Marijonas Giedrys
* 1980 m. Teisėjas. Dičiaus karjera, rež. Balys Bratkauskas

## Bibliografija
* Pamilau dangaus žydrumą: 4 veiksmų, 7 paveikslų drama / Julius Būtėnas, Aleksandras Kernagis. – Vilnius: Valstybinė grožinės literatūros leidykla, 1958. – 104 p. (pastatyta 1957 m., ekranizuota 1958 m.)
* Kad ir šimtą gyvenimų… / Julius Būtėnas, Aleksandras Kernagis (pastatyta 1967 m., ir režisierius)
* Atsiminimai. – Vilnius: Mintis, 1991. – 46 p. – ISBN 5-417-00628-2

## Įvertinimas
* 1954 m. LTSR nusipelnęs artistas

## Šaltiniai
Kazimiera Kymantaitė

**Kazimiera Kymantaitė-Gregorauskienė, Banaitienė** (1909 m. birželio 29 d. Kuršėnuose – 1999 m. gegužės 21 d. Vilniuje) – Lietuvos aktorė, pirmoji šalies moteris profesionali režisierė.

## Biografija
Pirmasis vyras – ekonomistas Marijonas Gregorauskas (1908–1995), antrasis – kultūros veikėjas Juozas Banaitis (1908–1967). Dukterys – aktorė Agnė Gregorauskaitė ir pianistė Aušra Marija Banaitytė.

Į Kauną atvažiavo viena, būdama vos 12 metų. 1929 m. baigė „Aušros“ mergaičių gimnaziją. Studijavo teisę Vytauto Didžiojo universitete (nebaigė), tuo pat metu 1929–1932 m. mokėsi Andriaus Olekos-Žilinsko dramos mokykloje prie Valstybės teatro, dalyvavo teatro spektaklių masuotėse. 1933–1934 m. Jaunųjų teatro aktorė, pirmas jos savarankiškas vaidmuo buvo spektaklyje „Dėdės Tomo trobelė“. 1934–1940 m. Valstybės teatro aktorė.

1939 m. išvyko į Vilnių. 1940–1941 m. Vilniaus valstybinio teatro aktorė. Karo metais su vyru Marijonu ir dukra Agne pasitraukė į Rusijos gilumą. 1941–1944 m. Maskvos radijo lietuviškų laidų bendradarbė. 1943–1944 m. Sovietų Sąjungos lietuviškų valstybinių meno ansamblių režisierė. 1944–1945 m. Vaidilos teatro aktorė. 1945–1950 m. Vilniaus valstybinio dramos teatro dramos studijos dėstytoja. 1945–1993 m. Valstybinio akademinio dramos teatro aktorė ir režisierė. 1962 m. baigė Vilniaus universiteto Istorijos ir filologijos fakultetą. Palaidota Rasų kapinėse.

## Kūryba
Lietuvos valstybiniame teatre ir kituose Lietuvos teatruose, televizijoje režisavo, pastatė kelias dešimtis Lietuvos ir užsienio šalių rašytojų pjesių, inscenizavo apsakymus, noveles, romanus, pati nemažai vaidmenų sukūrė televizijoje ir radijuje, konsultavo Lietuvos teatrus. Lietuvos nacionaliniame dramos teatre iki šiol rodoma 1948 m. K. Kymantaitės režisuota Boriso Dauguviečio komedija „Žaldokynė“. 1956 m. Vilniuje jos pastatyta „Paskenduolė“ (pagal A. Vienuolį) 1957 m. pelnė LSSR valstybinę premiją.

## Filmografija
* 1947 m. Janytė – Marytė, rež. Vera Strojeva
* 1959 m. Julius Janonis, rež. Balys Bratkauskas, Vytautas Dabašinskas
* 1962 m. Čepėnienė – Svetimi, rež. Marijonas Giedrys
* 1969 m. Laimos motina – Birželis, vasaros pradžia, rež. Raimondas Vabalas
* 1978 m. Gaigalienė – Markizas ir piemenaitė, rež. Algirdas Dausa
* 1980 m. Ponia – Dičiaus karjera, rež. Balys Bratkauskas

## Įvertinimas
* 1954 m. LSSR liaudies artistė
* 1957 m. LSSR valstybinė premija
* 1994 m. LDK Gedimino 4 laipsnio ordinas 

## Šaltiniai

## Literatūra
* Kazimiera Kymantaitė / Audronė Girdzijauskaitė. – Vilnius: Mintis, 1983. – 134 p.
* Reikalauju kūrybos laisvės! : knyga apie Kazimierą Kymantaitę (sud. Bernadeta Markevičienė, Agnė Gregorauskaitė). – Vilnius: Forumas „Kultūros eksperimentai“ : Žuvėdra, 2009. – 380 p.: iliustr. – ISBN 978-609-95078-0-4
Richardas Krameris

**Richardas Krameris** (1891 m. sausio 1 d. Vilniuje – ?) – aktorius.

## Biografija

### Mokslai ir studijos

* Realinė mokykla, Ryga.

### Aktorinė veikla

* 1917 Krasnoje Selo dramos teatras;
* 1918–1919 m. Samaros dramos teatras;
* 1926–1930 m. Valstybės teatras, Kaunas;
* 1931–1935 m. Valstybės teatro Šiaulių skyrius;
* 1935–1939 m. Valstybės teatro Klaipėdos skyrius;
* 1939–1940 m. Valstybės teatro Šiaulių skyrius.
Bronė Kurmytė-Monkevičienė

**Bronė Kurmytė-Monkevičienė** (1913 m. rugpjūčio 15 d. Sankt Peterburge – 1975 m. balandžio 4 d. Kaune) – aktorė.

Sesuo – aktorė Ona Kurmytė-Mazurkevičienė.

## Biografija

### Mokslai ir studijos

* 1929 m. Valstybės teatras, baleto klasė,
* 1933 m. Valstybės teatro Vaidybos mokykla, Boriso Dauguviečio kursas.

### Aktorinė veikla

* 1933–1940 m. Valstybės teatras,
* 1940–1942 m. Vilniaus valstybinis teatras,
* 1942–1949 m. Kauno didysis teatras,
* 1949–1959 m. Kauno jaunojo žiūrovo teatras,
* 1959–1968 m. Kauno valstybinis dramos teatras.

### Filmografija
* 1957 – Vytuko motina – Žydrasis horizontas, rež. Vytautas Mikalauskas
* 1969 – Ave, Vita, rež. Almantas Grikevičius
* 1970 – Tas prakeiktas nuolankumas, rež. Algirdas Dausa.

Palaidota Kauno Eigulių kapinėse.

## Šaltiniai
Juozas Laucius

**Juozas Laucius** (1893 m. sausio 23 d. Dusynių kaime, Vyžuonų valsčiuje, Utenos apskrityje – 1985 m. sausio 23 d. Kaune) – Lietuvos aktorius.

## Biografija
* 1901 m. kartu su tėvais atvyko į Ufą (Baškirija),
* 1921 m. grįžo į Lietuvą,
* 1916 m. pašauktas į caro kariuomenę.

### Mokslai ir studijos
* Ufos pradinė mokykla,
* Ufos realinė mokykla,
* Ufos privati vaidybos studija.

### Aktorinė veikla
* Ufos mėgėjiški spektakliai;
* 1919–1921 m. Rytų fronto 5-osios armijos rusų politinio skyriaus teatrinė sekcija,
* 1919–1921 m. Įvairūs koncertai Rusijoje Raudonosios armijos kariams,
* 1922–1931 m. Valstybės teatras,
* 1926–1928 m. Mūsų teatras,
* 1931–1935 m. Valstybės teatro Šiaulių skyrius,
* 1935–1936 m. Valstybės teatro Klaipėdos skyrius,
* 1936–1940 m. Valstybės teatras,
* 1940–1941 m. Kauno jaunojo žiūrovo teatras, direktorius, režisierius,
* 1941–1959 m. Kauno didysis teatras,
* 1952 m. Lunačiarskio valstybinis teatro meno institutas (Maskva), lietuvių studija,
* 1959–1965 m. Kauno valstybinis dramos teatras.

### Aktorinė veikla kine
* 1930 m. „Lietuvos kareivėlis“,
* 1947 m. Petras. Marytė, rež. Vera Strojeva
* 1953 m. Silvestras. Aušra prie Nemuno, rež. Aleksandras Faincimeras, Andrejus Apsolonas, Adolfas Bergunkeris
* 1956 m. Daktaras Mastaitis. Ignotas grįžo namo, rež. Aleksandras Razumnas.

## Šaltiniai
Antanina Leimontaitė-Steponavičienė

**Antanina Leimontaitė-Steponavičienė** (1906 m. birželio 1 d. Rygoje – 1969 m. rugpjūčio 13 d. Vilniuje) – aktorė.

## Biografija

### Mokslai ir studijos

* 1925 m. Rygos realinė gimnazija,
* 1926–1927 m. rusų liaudies teatro dramos kursai (Ryga),
* 1927–1930 m. rusų dramos teatro režisieriaus R. Ungerno privati studija (Ryga).

### Aktorinė veikla

* 1926–1930 m. mėgėjiški lietuvių teatrai (Ryga),
* 1930 m. Rygos rusų dramos teatras,
* 1930–1932 m. Valstybės teatras (Kaunas),
* 1932–1934 m. Valstybės teatro Šiaulių skyrius,
* 1934–1940 m. Valstybės teatras,
* 1940–1968 m. Vilniaus valstybinis teatras.

## Aktorinė veikla kine

* 1931 m. „Onytė ir Jonelis“,
* 1964 m. Lietuvos televizijos spektakliai „Trys mylimos“ ir kt.
Teodora Liaugaudaitė-Mačiulienė

**Teodora Liaugaudaitė-Mačiulienė** (1906 m. rugsėjo 27 d. Aksimo kaime, Penzos gubernijoje – 1994 m. spalio 16 d. Kaune) – aktorė.

## Biografija

### Mokslai ir studijos

* 1922–1924 m. Antano Sutkaus vaidybos mokykla,
* 1926–1929 m. Valstybės teatro Vaidybos mokykla, Boriso Dauguviečio kursas.

### Aktorinė veikla

* 1922–1924 m. Vilkolakio teatras,
* 1922–1924 m. Tautos teatras,
* 1929–1940 m. Valstybės teatras,
* 1940–1944 m. Valstybės teatro Šiaulių skyrius,
* 1941–1946 m. Žemaičių dramos (Telšiai),
* 1946–1948 m. Klaipėdos karininkų namai, vaikų saviveikla, meno vadovė,
* 1948–1957 m. Kauno jaunimo teatras.
Vanda Lietuvaitytė

**Vanda Lietuvaitytė-Kauneckienė, Staneikienė** (1910 m. rugsėjo 3 d. Vilniuje – 1977 m. birželio 4 d. Kaune) – Lietuvos teatro ir kino aktorė.

## Biografija
1930–1933 m. mokėsi Valstybės teatro Vaidybos mokykloje, Boriso Dauguviečio mokinė.

1933–1940 m. Valstybės teatro (1941–1948 m. veikė įvairiais pavadinimais) Kaune, 1948–1949 m. LSSR valstybinio dramos teatro, 1950–1953 m. Šiaulių dramos teatro, 1953–1961 m. Klaipėdos dramos teatro aktorė. 1959 m. LSSR nusipelniusi artistė.

1932 m. nusifilmavo pirmajame nebyliame vaidybiniame lietuvių filme „Onytė ir Jonelis“, kur sukūrė pagrindinį Onutės vaidmenį. Vėliau filmavosi daugelyje LKS filmų. Sukūrė raiškių charakterinių, komedinių ir paauglių vaidmenų. Įgarsino pirmą lietuvių lėlių filmą „Storulio sapnas“ (1938 m., rež. Henrikas Kačinskas, Stasys Ušinskas).

## Vaidmenys

### Teatre
* Ievutė – Rudolfas Blaumanis. Siuvėjų dienos Silmačiuose, 1936 m.
* Algis – V. Zonbergas. Jaunieji daržininkai, 1937 m.
* Topsi – Dėdės Tomo trobelė, 1938 m., pagal Harriet Beecher Stowe
* Ksenija – B. Lavreniovas. Lūžis, 1941 m.
* Hedvigė – Henrikas Ibsenas. Laukinė antis, 1942 m.
* Žanekas – V. Minkas. Neminint pavardžių, 1954 m.
* Veronika – Kazys Saja. Lažybos, 1954 m.
* Vingienė – Marti, 1955 m., pagal Žemaitę
* Šarlota – Antonas Čechovas. Vyšnių sodas, 1959 m.

### Filmografija
* Onutė – „Onytė ir Jonelis“, 1931 m., rež. Jurgis Linartas, Vladas Fedotas-Sipavičius
* Petronėlė – „Kol nevėlu...“, 1957 m., rež. Julijus Fogelmanas, Vytautas Žalakevičius
* Pusdešrienė – „Kalakutai“, 1958 m., rež. Vytautas Mikalauskas
* Baro lankytoja – „Naktys be nakvynės“, 1966 m., rež. Algirdas Araminas, Gediminas Karka
* Dvarininkė Šniukštienė – „Tadas Blinda“, 1972 m., rež. Balys Bratkauskas
* Gėlių pardavėja – „Kur iškeliauja pasakos“, 1973 m., rež. Algirdas Dausa 

## Šaltiniai
Balys Lukošius

**Balys Lukošius** (1908 m. birželio 10 d. Kuršėnuose – 1987 m. gegužės 28 d. Vilniuje) – aktorius.

## Biografija

### Mokslai ir studijos

* Šiaulių mokytojų seminarija,
* 1928 m. Valstybės teatro Vaidybos mokykla, Konstantino Glinskio kursas,
* 1930 m. Valstybės teatro Vaidybos mokykla, 1933 m., Boriso Dauguviečio kursas.

### Aktorinė veikla

* 1933–1934 m. Jaunųjų teatras,
* 1934–1940 m. Valstybės teatras,
* 1940–1961 m. Vilniaus valstybinis teatras.

### Vadovo veikla

* 1944–1945 m. Vaidilos teatras, direktorius ir meno vadovas,
* 1958 m. Vilniaus lėlių teatras, įkūrėjas, vadovas (iki 1968 m.).
Petras Kubertavičius

**Petras Kubertavičius** (1897 m. birželio 22 d. Vartų kaime, Marijampolės apsk. – 1964 m. vasario 14 d. Kaune) – aktorius.

## Biografija

Nuo 1916 m. iki 1918 m. mokėsi Juozo Vaičkaus dramos mokykloje Peterburge. 1919 m. su J. Vaičkaus Skrajojamuoju teatru atvyko į Kauną, vaidino pagrindinius vaidmenis Vilniuje sukurtuose spektakliuose. J. Vaičkaus teatrui prisijungus prie K. Glinskio teatro studijos, 1920 m. gruodžio 19 d. Kaune susikūrė Lietuvių meno kūrėjų draugijos Dramos vaidykla. P. Kubertavičius įsidarbino joje. 
Nuo 1920 m. iki 1952 m. dirbo Lietuvos meno kūrėjų draugijos Dramos vaidykloje. Nuo 1952 m. 1959 m. vaidino Kauno jaunojo žiūrovo teatre. Nuo 1959 m. iki 1963 m. – Kauno valstybinis dramos teatre. Darbo teatre metu sukūrė apie 200 vaidmenų. Palaidotas Petrašiūnų kapinėse.

## Apdovanojimai
* DLK Gedimino 3-ojo laipsnio ordinas (1935 m.).

## Šaltiniai
Ona Kurmytė-Mazurkevičienė

**Ona Kurmytė-Mazurkevičienė** (1901 m. balandžio 2 d. Kirkūnų kaime, Obelių valsčiuje, Rokiškio apskrityje – 1952 m. gegužės 31 d. Kaune) – lietuvių aktorė.

Sesuo – aktorė Bronė Kurmytė-Monkevičienė.

## Biografija
### Mokslai ir studijos

* Peterburgo pradžios mokykla;
* Peterburgo Šv. Kotrynos gimnazija;
* 1916–1918 m. privatūs rusų dramos kursai;
* 1916–1918 m. imperatoriškojo Aleksandros teatro dramos mokykla;
* 1916–1918 m. J. Vaičkaus skrajojamasis teatras (Petrogradas).

### Aktorinė veikla

* 1918–1920 m. Lietuvių klubo mėgėjiški spektakliai (Petrogradas);
* 1920–1951 m. Lietuvių meno kūrėjų draugijos Dramos vaidykla (Kaunas);
* 1952 m. Kauno jaunojo žiūrovo teatras.

Palaidota Kauno Eigulių kapinėse.

## Šaltiniai
Antanas Mackevičius (1902)

**Antanas Mackevičius** (1902 m. sausio 23 d. Šiluvoje, Raseinių apsk. – 1992 m. kovo 4 d. Kaune) – aktorius.

## Biografija

### Mokslai ir studijos

* Šiluvos pradžios mokykla,
* Raseinių pradžios mokykla,
* 1922–1923 m. privati Juozo Vaičkaus vaidybos mokykla, Kaunas,
* 1926–1929 m. Valstybės teatro Vaidybos mokykla, Boriso Dauguviečio kursas.

### Aktorinė veikla

* 1929–1941 m. Valstybės teatras,
* 1941–1944 m. Kauno didysis teatras,
* 1944 m. Marijampolės dramos teatras,
* 1944–1949 m. Kauno valstybinis dramos teatras, aktorius ir režisierius,
* 1949–1959 m. Kauno valstybinis dramos ir muzikos teatras,
* 1952 m. Lunačiarskio valstybinis teatro meno institutas (Maskva), lietuvių studija,
* 1959–1984 m. Kauno valstybinis dramos teatras.

### Pedagoginė veikla

* 1936–1938 m. V. Fedoto-Sipavičiaus Pirmoji Kauno dramos studija, scenos kalbos dėstytojas,
* 1938–1941 m. Valstybės teatro Vaidybos mokykla,
* 1944–1949 m. Kauno valstybinė konservatorija,
* 1944–1950 m. Kauno valstybinio dramos teatro studija,
* 1947–1984 m. Kauno J. Gruodžio muzikos mokykla,
* 1954–1961 m. LTSR valstybinė konservatorija, Vilnius.

### Aktorinė veikla kine

* 1931 m. „Jonukas ir Onutė“,
* 1956 m. „Ignotas grįžo namo“, rež. Aleksandras Razumnas;
* 1958 m. „Kai susilieja upės“, rež. Borisas Šreiberis, Balys Bratkauskas;
* 1969 m. "Birželis, vasaros pradžia", rež. Raimondas Vabalas;
* 1971 m. "Žaizdos žemės mūsų", rež. Marijonas Giedrys;
* 1981 m. "Raudonmedžio rojus", rež. Bronius Talačka;
* 1986 m. Izidorius. "Benjaminas Kordušas", rež. Vidmantas Bačiulis;
* 1988 m. „Žuvies diena“, rež. Algimantas Puipa.
Olga Mažeikytė-Zavadskienė

**Olga Mažeikytė-Zavadskienė** (1909 m. sausio 10 d. Rygoje – 2000 m. rugpjūčio 28 d. Vilniuje) – aktorė.

## Biografija

### Mokslai ir studijos

* 1929–1932 m. Valstybės teatro Vaidybos mokykla, Andriaus Olekos-Žilinsko kursas.

### Aktorinė veikla

* 1932–1934 m. Valstybės teatras,
* 1933–1934 m. Jaunųjų teatras,
* 1935–1936 m. Marionečių teatras,
* 1936–1937 m. Valstybės teatras,
* 1937–1939 m. Valstybės teatro Klaipėdos skyrius,
* 1939–1942 m. Šiaulių teatras,
* 1946–1949 m. Kauno valstybinis dramos teatras,
* 1949–1950 m. Kauno jaunojo žiūrovo teatras,
* 1950–1951 m. Kauno valstybinis lėlių teatras,
* 1963–1972 m. Valstybinis radijo ir televizijos komitetas, Vilnius.

### Filmografija

* 1972 – Tadas Blinda, rež. Balys Bratkauskas
* 1975 – Nerami rudens diena, rež. Algimantas Kundelis
* 1980 – Faktas, rež. Almantas Grikevičius
* 1980 – Mainai, rež. Raimondas Vabalas.
Monika Mironaitė

**Monika Mironaitė** (1913 m. balandžio 25 d. Rokiškyje – 2000 m. birželio 29 d. Vilniuje,  – Lietuvos teatro ir kino aktorė.

## Biografija
1932–1934 m. mokėsi Eksperimentinėje dramos studijoje Kaune, vadovas Vladas Fedotas-Sipavičius. 1936–1937 m. redagavo vaikų žurnalą „Vyturys“.

1935–1936 m. Marionečių teatro, 1936–1940 m. Valstybės teatro, 1940–1954 m. Vilniaus valstybinio teatro, 1955–1968 m. Vilniaus valstybinio rusų dramos teatro, nuo 1968 m. LSSR valstybinio akademinio dramos teatro aktorė. Suvaidino daugiau kaip 100 vaidmenų. 1959 m. LSSR liaudies artistė.

Buvo režisieriaus Algirdo Jakševičiaus, jam mirus – dailininko Mečislovo Bulakos, vėliau rašytojo Juozo Baltušio žmona. Dukra – aktorė Dagnė Jakševičiūtė.

## Filmografija
* 1938: *Storulio sapnas* (įgarsino, pirmasis lietuvių multiplikacinis filmas, rež. Henrikas Kačinskas, Stasys Ušinskas)
* 1969: *[[Ave, Vita (filmas)|Ave, Vita]]* (našlė, rež. Almantas Grikevičius)
* 1971: *[[Maža išpažintis]]* (mokyklos direktorė, rež. Algirdas Araminas)
* 1979: *Tas fantastiškas pasaulis* (telespektaklis, rež. Tamara Pavliučenko, Viktoras Spiridonovas, Antonina Zinovjeva, SSRS Centrinė TV)
* 1980: *[[Žaltvykslės (filmas)|Žaltvykslės]]* (pelkių ragana, rež. Gytis Lukšas)

## Šaltiniai

## Literatūra
* Monika Mironaitė. Apie gyvenimą, meilę, kūrybą (sud. Dagnė Jakševičiūtė). – Vilnius: Margi raštai, 2002. – 227 p. – ISBN 9986-09-245-0
* Monikos Mironaitės gyvenimo romanas (sud. Dagnė Jakševičiūtė). – Vilnius: Alma littera, 2008. – 280 p. – ISBN 978-9955-24-958-0

## Nuorodos
* Knygos „Monika Mironaitė. Apie gyvenimą, meilę, kūrybą...“ anotacija
Juozas Monkus-Monkevičius

**Juozas Monkus-Monkevičius** (1909 m. vasario 9 d. Baisogaloje – 1943 m. rugsėjo 25 d. Kaune) – aktorius.

## Biografija

### Mokslai ir studijos

* Šiaulių berniukų gimnazija,
* 1930–1933 m. – Valstybės teatro Vaidybos mokykla, Boriso Dauguviečio kursas.

### Aktorinė, režisūrinė ir vadovo veikla

* 1922–1929 m. – Šiaulių pavasarininkų kuopos mėgėjų teatras,
* 1934–1940 m. – Valstybės teatras, aktorius,
* 1935–1937 m. – Eksperimentinis dramos teatras (Kaunas), vadovas,
* 1940–1941 m. – Vilniaus valstybinis teatras, aktorius ir režisierius,
* 1939–1941 m. – Vaidilos teatras, režisierius ir meno vadovas,
* 1942–1943 m. – Kauno didysis teatras, vyriausiasis režisierius ir meno vadovas.

Palaidotas Kauno Eigulių kapinėse.
Napoleonas Nakas

**Napoleonas Nakas** (1907 m. rugsėjo 25 d. Sankt Peterburge, Rusija – 1970 m. rugpjūčio 13 d. Vilniuje) – Lietuvos aktorius.

## Biografija
1921–1926 m. mokėsi Rokiškio gimnazijoje. 1932 m. baigė Juozo Vaičkaus kino ir teatro studiją, 1933 m. privačią Andriaus Olekos-Žilinsko studiją.

1933–1934 m. Jaunųjų teatro, 1934–1936 m. Marionečių teatro, 1936–1940 m. Valstybės teatro, 1940–1970 m. LSSR dramos teatro aktorius.

## Filmografija
* 1958 m. Pusdešris – Kalakutai, rež. Vytautas Mikalauskas
* 1959 m. Žvirblis – Julius Janonis, rež. Balys Bratkauskas, Vytautas Dabašinskas
* 1962 m. Dėdė Kazimieras – Svetimi, rež. Marijonas Giedrys
* 1966 m. Naktys be nakvynės, rež. Algirdas Araminas, Gediminas Karka

## Įvertinimas
* 1954 m. LTSR nusipelnęs artistas

## Šaltiniai
Juozas Palubinskas

**Juozas Palubinskas** (1910 m. kovo 19 d. Kybartuose – 2004 m. liepos 24 d. Baltimorėje) – aktorius, režisierius.

## Biografija

### Mokslai ir studijos

* Kybartų, Kauno vidurinės mokyklos;
* Kauno meno mokykla,
* 1933 m. Juozo Vaičkaus kino ir teatro studija,
* Andriaus Olekos-Žilinsko privati dramos studija.

### Aktorinė veikla

* 1933–1934 m. Jaunųjų teatras,
* Nuo 1934 m. Valstybės teatras,
* 1935–1939 m. Valstybės teatro Klaipėdos skyrius,
* 1939 m. Valstybės teatras,
* 1940–1944 m. Vilniaus valstybinis teatras,
* 1945–1949 m. Augsburgo lietuvių dramos sambūris (Vokietija), meno vadovas, režisierius ir aktorius,
* 1949 m. Baltimorės (JAV) mėgėjų teatrai.

## Išnašos
Stasys Petraitis

**Stasys Petraitis** (1905 m. kovo 26 d. Jekaterinoslave – 1976 m. vasario 16 d. Vilniuje) – lietuvių teatro aktorius.

## Biografija

1926–1929 m. mokėsi Valstybės teatro Vaidybos mokykloje (Boriso Dauguviečio kursas).

1922–1924 m. vadovavo Panevėžio dramos – muzikos rateliui. 1929–1952 m. buvo Valstybės teatro (Kaunas) aktorius, o 1952–1957 m. – Kauno jaunojo žiūrovo teatro aktorius, režisierius. 1957–1967 m. vaidino LTSR valstybinis akademinis dramos teatre.

## Šaltiniai
Jurgis Petrauskas

**Jurgis Petrauskas** (1886 m. balandžio 6 d. Armaniškių kaime, Garliavos valsčius – 1977 m. balandžio 5 d. Kaune) – aktorius.

## Biografija
### Mokslai ir studijos
* Pradinė mokykla Maskvoje,
* Realinė gimnazija Maskvoje.

### Aktorinė veikla
* 1918–1921 m. Stavropolio dramos teatras,
* 1921–1922 m. Lietuvių meno kūrėjų draugijos Dramos vaidykla, aktorius ir režisierius,
* 1922–1941 m. Valstybės teatras,
* Nuo 1925 m. Valstybės teatro Vaidybos mokykla,
* Nuo 1926 m. Kauno radiofono humoro ir satyros valandėlės, rengėjas (su Viktoru Dineika ir Juozu Sipariu), vėliau ši veikla peraugo į „Linksmųjų brolių“ ansamblį,
* 1941–1944 m. Kauno didysis teatras,
* 1944–1946 m. Kauno muzikinės komedijos teatras,
* 1955–1956 m. LTSR valstybinė filharmonija, Kauno filialas, konferansjė.

### Filmografija
* 1930 m. „Lietuvos kareivėlis“,
* 1947 m. „Marytė“, rež. Vera Strojeva
* 1952 m. "Aušra prie Nemuno", rež. A. Faincimeras
* 1957 m. "Kol nevėlu...", rež. Julijus Fogelmanas, Vytautas Žalakevičius
* 1972 m. "Herkus Mantas", rež. Marijonas Giedrys.

## Nuorodos
*
Jadvyga Oškinaitė-Sutkuvienė

**Jadvyga Oškinaitė-Sutkuvienė** (1895 m. rugpjūčio 10 d. Kudirkos Naumiestyje – 1964 m. vasario 8 d. Kaune) – aktorė.

## Biografija
J. Oškinaitė gimė Kudirkos Naumiestyje, Šakių apskrity. Pirmojo pasaulinio karo metu Voronežo mieste lankė iš Kauno evakuotus Saulės draugijos mokytojų kursus ir dalyvavo moksleivių vaidybos kuopelėje.

Sugrįžusi 1919 metais į Kauną, patenko į Antano Sutkaus įsteigto ir vadovauto Tautos teatro aktorių eiles ir vaidino svarbius personažus. Nuo 1920 m. lankė Tautos teatro vaidybos studiją, kurią baigė 1923 metais.

### Mokslai ir studijos
* 1919–1922 m. Antano Sutkaus vaidybos mokykla.
* 1915–1918 m. Voronežo „Saulės“ mokytojų kursai.

### Aktorinė veikla
* Kudirkos Naumiesčio mėgėjų kuopa „Gabija“,
* Voronežo lietuviški mėgėjų spektakliai,
* Voronežo miesto teatras,
* Nuo 1919 m. Tautos teatras,
* 1922 m. Vilkolakio teatras,
* 1923–1925 m. Tautos teatras,
* 1926–1952 m. Valstybės teatras, Vilniaus valstybinis dramos teatras.

## Šaltiniai

## Nuorodos
*Nuotrauka. Jadvyga Oškinaitė-Sutkuvienė (fotografas Karlas Baulas, 1937 m.)
Potencija Pinkauskaitė

**Potencija Pinkauskaitė** (1897 m. rugpjūčio 22 d. Joniškis – 1984 m. balandžio 9 d. Vilnius) – Lietuvos aktorė.

## Biografija
1920–1922 m. mokėsi privačioje Antano Sutkaus vaidybos mokykloje Kaune, 1921–1923 m. Olgos Dubeneckienės baleto mokykloje.

Nuo 1913 m. dalyvavo lietuvių pašalpos draugijos ir „Kanklių“ draugijos veikloje Rygoje, 1920–1925 m. Tautos teatro, 1920–1925 m. Vilkolakio, 1925–1931 m. Valstybės teatro, 1931–1935 m. Valstybės teatro Šiaulių skyriaus, 1935–1939 m. Klaipėdos skyriaus, 1939–1967 m. Šiaulių dramos teatro aktorė. Be to, 1926–1927 m. vaidino „Mūsų teatre“, 1959–1970 m. Šiaulių pedagoginio instituto dėstytoja (dėstė raiškųjį skaitymą).

## Atminimo įamžinimas
1991 m. Lietuvos kultūros fondas jos atminimui įsteigė Potencijos Pinkauskaitės premiją.

1995 m. vasario 9 dieną Šiauliuose, ant Vilniaus g. 213-ojo namo, kuriame Pinkauskatė gyveno nuo 1954 iki 1974 m., buvo atidengtas Aloyzo Toleikio sukurtas biustas ir paminklinė lenta.

## Įdomūs faktai
Nors pagal VLKK vartotina Pinkauskaitės vardo mažybinė forma yra „Potencytė“, bet gyvenime skambėjo kitokia forma – „Pociukė“:

## Vaidmenys
**Kine**
* Jonuko motina – Jonukas ir Onutė, 1931 m., Akis, rež. Jurgis Linartas, Vladas Sipaitis

## Išnašos

## Bibliografija
* Aktorės kelias, sudarė Regina Lopienė. 2008 m.
Emilija Platušaitė

**Emilija Platušaitė** (1906 m. rugsėjo 18 d. Paluknyje, Raseinių rajonas – 1986 m. rugsėjo 25 d. Klaipėdoje) – Lietuvos aktorė.

## Biografija
Mokėsi Radviliškio pradžios mokykloje ir gimnazijoje. 1922–1930 m. Varkonių ir Švėkšnos pradžios mokyklos mokytoja. 1932 m. baigė Valstybės teatro vaidybos mokyklą, Boriso Dauguviečio kursą.

1932–1935 m. Valstybės teatro Šiaulių skyriaus, 1935–1939 m. Valstybės teatro Klaipėdos skyriaus, 1939–1946 m. Šiaulių dramos teatro, 1946–1980 m. Klaipėdos muzikinės komedijos teatro aktorė.

1955 m. LSSR nusipelniusi artistė.

## Šaltiniai
Andrius Oleka-Žilinskas

**Andrius Oleka-Žilinskas** (1893 m. sausio 10 d. Maskvoje – 1948 m. vasario 3 d. Niujorke, JAV) – režisierius, aktorius, pedagogas.

## Biografija

### Mokslai ir studijos

* 1913–1914 m. Maskvos dailės teatro Pirmoji studija,
* 1918–1920 m. Maskvos dailės teatro Pirmoji studija.

### Aktorinė veikla

* 1920 – 1922 m. rusų trupių gastrolės, Paryžius ir Praha,
* 1922 – 1924 m. Maskvos dailės teatro Pirmoji studija,
* 1924 – 1929 m. Antrasis Maskvos akademinis dailės teatras.

### Aktorinė, režisūrinė ir vadovo veikla

* 1929 – 1935 m. Valstybės teatras, Kaunas, režisierius ir aktorius,
* 1929 – 1935 m. Valstybės teatro Vaidybos mokykla, pedagogas,
* 1933 m. Jaunųjų teatras, vadovas,
* 1935 – 1940 m. Niujorko trupė (JAV), vadovas,
* 1940 m. Aktorių studija (privati mokykla Niujorke), įkūrėjas.

## Publikacijos

* Knyga „Vaidybos džiaugsmas“ (leidimai: 1952 m. JAV, 1995 m. Lietuvoje).
Stasys Pilka

**Stasys Pilka** (1898 m. gegužės 8 d. Sankt Peterburge, Rusija – 1976 m. vasario 5 d. Čikagoje, JAV) – aktorius.

## Biografija
1916 m. baigta Sankt Peterburgo Šv. Kotrynos gimnazija, 1916–1919 m. Petrogrado Karo medicinos akademija, 1919–1921 m. Petrogrado Aleksandros teatro mokykla, 1918 m. Petrogrado Imperatoriškieji dramos kursai.

1944 m. pasitraukė į Vakarus, nuo 1948 m. gyveno JAV.

## Aktorinė veikla
 
* 1920 m. Petrogrado valstybinis didysis teatras
* 1919–1921 m. Studijinių pastatymų teatras
* 1919–1921 m. Valstybinis didysis dramos teatras
* 1921–1926 m. Lietuvių meno kūrėjų draugijos Dramos vaidykla
* 1929–1944 m. Lietuvių meno kūrėjų draugijos Dramos vaidykla
* 1926–1929 m. lietuvių mėgėjų spektakliai
* 1926 m. grupės „Dzimdzi drimdzi“ gastrolės JAV lietuvių kolonijose (su Viktoru Dineika ir Antanu Vanagaičiu)
* 1932–1933 m. Valstybės teatro Šiaulių skyrius
* 1948 m. mėgėjiška Lietuvių teatro trupė (Čikaga); įsteigėjas, aktorius, režisierius.
Janina Rudzinskaitė-Dautartienė

**Janina Rudzinskaitė-Dautartienė** (1917 m. rugpjūčio 25 d. Maskvoje – 1997 m. gruodžio 23 d. Vilniuje) – lietuvių aktorė, filmų garsintoja.

## Biografija

J. Rudzinskaitė gimė 1917 m. rugpjūčio 25 d. Maskvoje, kur tais metais Žemės ūkio akademijoje dirbo jos tėvas, agronomas selekcininkas Dionizas Rudzinskas. 1935 m. baigė Kėdainių gimnaziją. 1935–1939 m. studijavo Vytauto Didžiojo universiteto Humanitarinių mokslų fakultete. 1936–1938 m. lankė privačią pirmąją Kauno dramos studiją, kuriai vadovavo režisierius Vladas Sipaitis. 

1937–1948 m. vaidino Kauno dramos teatre (iki 1944 m. įstaiga veikė įvairiais pavadinimais), 1948–1949 m. – Lietuvos dramos teatre.

1949–1950 m. dirbo Liaudies kūrybos namų dramos metodininke, 1950–1953 m. užėmė Meno reikalų valdybos Teatrų skyriaus inspektorės pareigas. Apie 30 metų, iki 1983 m., dirbo Lietuvos kino studijoje dubliažo režisiere. Dirbdama šį darbą,  įgarsino apie 280 filmų.

## Žymesni vaidmenys

* Ania (A. Čechovo Vyšnių sodas, 1937)
* Mergina (J. O'Nilo Marko milijonai, 1938)
* Polė (M. Gorkio Miesčionys, 1940)
* Leonilija (S. Santvaro Žvejai, 1942)
* Emilija (K. Inčiūros Gimtoji žemė, 1943)
* Žiuli (Moljero Ponas de Pursonjakas, 1946)
* Ledi Milford (F. Šilerio Klasta ir meilė, 1948)

Be teatro, vaidino kine: 
* Adomas nori būti žmogumi (Liucės teta, 1959)
* Velnio sėkla (1979)

## Šaltiniai
Juozas Rudzinskas

**Juozas Rudzinskas** (1905 m. sausio 17 d. Rygoje – 1975 m. sausio 11 d. Vilniuje) – Lietuvos aktorius.

## Biografija
### Mokslai ir studijos
* Kauno vakarinė gimnazija,
* 1928–1931 m. Valstybės teatro Vaidybos mokykla, Antano Sutkaus kursas.

### Aktorinė veikla
* 1931–1932 m. Valstybės teatras
* 1932–1935 m. Valstybės teatro Šiaulių skyrius
* 1935–1939 m. Valstybės teatro Klaipėdos skyrius
* 1939–1941 m. Valstybės teatro Šiaulių skyrius
* Nuo 1941 m. Vilniaus miesto teatras
* 1954–1966 m. LTSR valstybinis dramos teatras, vyriausiasis režisierius
* Vaidino pirmajame lietuviškame meniniame filme „Ignotas grįžo namo“ (1957 m.)
Liucija Rutkauskaitė

**Liucija Rutkauskaitė** (1907 m. sausio 12 d. Kaune – 1999 m. balandžio 25 d. Bostone, JAV) – aktorė.

## Biografija

1944 m. emigravo į Vokietiją, iš Vokietijos išvyko į JAV.

### Mokslai ir studijos

* 1926–1929 m. Valstybės teatro Vaidybos mokykla, Boriso Dauguviečio kursas.

### Aktorinė veikla

* 1929–1931 m. Valstybės teatras,
* 1931–1935 m. Valstybės teatro Šiaulių skyrius,
* 1935–1939 m. Valstybės teatro Klaipėdos skyrius,
* 1939–1944 m. Šiaulių teatras,
* JAV organizavo scenos mėgėjų trupes.